dh-unibe/image-text_koenigsfelden-charters-post-1500 huggingface dataset:
Ich, Egli Kellˀ von Elfingē, tuͦn kunt mitt disem brieff, dz ich uff sant Andreas abend ✳ des jar₎, domā zalt vō gotz gebùrt
thusing vierhundˀt und im̄ drissigosten jar ze Elfingē in dem dorff uff dem gedinkhof an fryer st̃ss offenlich ze gerichte
saz in namē dˀ erwirdigen, geistlichen froͧwē, dˀ aͤptissin und gmeinē convētes des klosters Kùngsveld₎, sant Clarē ordens,
Costantzˀ bystuͦms, min allˀgnedigosten froͧwen, ✳ von entpfelens wegen des fùrsichtigen Uͦlrichs Mùntzen, dˀ jetzgn̄̄ froͧwen
hofmeistˀ, mines lieben hˀren, ✳ und kament da fùr mich in vˀbānen ger₎ Hans Ùtker, dˀ keller vō Mettoͧw, an einem teil, ✳ und
froͧw Ita Stollin mitt Bùrgin Stollen, irem elichen man un̄ wissenth̄ vogt, andˀs teils, ✳ mitt fùrsꝓchen. ✳ offnot un̄ vˀjach da dˀ
egn̄̄ Hans Ùtker, wie dz er eines ewigen, unwidˀruͤfflichn̄ koͧffes fùr sich und sin erbn̄ vˀkoͧft und ze koͧffen gebn̄ hett der
obgn̄̄ froͧ Itan und Bùrgin Stolen, irem elichn̄ man und vogt, ✳ sine zwo matten, so er hette in Efingˀ bann, wˀend frye
eigen, und dar zuͦ zwo kisten, ✳ umb alle ir ansp̃ch, so si vormals an Heinr₎ im̄ Steinhof, iren bruͦdˀ, und oͧch an inne je
gehept hette von ires vattˀ, seligē, erbes wegē, als dz sin koͧff und vˀtigūg brieff, so im̄ hùtt zetag vor mir ingerichte
gebn̄ wˀe, inn hette und lùtrote, ✳ und satzte uff recht, wie er die egn̄̄ matten und kysten bringen soͤlt zuͦ dˀ egn̄̄ froͧ Itan,
ires vogt und ir erbn̄ hand, dz si daran habent wˀend. ✳ und ward erteilt nach minˀ urfraͧg einhelklich uff den eid, dz er sich
dˀselbn̄ mattē bedˀ und oͧch dˀ kysten entzichn̄ un̄ uff gebn̄ soͤlt in min hand vō des gerichtz wegē ✳ und ichs den̄ vˀtigen und
gebn̄ soͤlt in hande dˀ obgn̄̄ froͧ Itan und ires vogtz hand. ✳ dis alles geschach durch min hand indˀ vorgn̄̄ froͧ Itan und
Bùrgis Stollen, ires elichn̄ mānes un̄ vogtz, hand und ze ir erbn̄, als urteil gab und zes hofes recht wz, ✳ dz es billich
staͤt blibn̄ soͤlt nu und hienach, und sin dˀ obgn̄̄ Hans Ùtker wer soͤlt sin nach des hofs rêcht, als dick sin die egn̄̄ Stollen
notùrftig wurdent. ✳ und sind hie by ingerichte gewesen und harumb gezùgen ✳ Hans Gisler, ✳ Hans Wickˀli, ✳ Cuͤni von Rein,
Bùrgi Kellˀ von Boͤtzen, ✳ Bùrgi Honbgˀ, ✳ Uͤli Kellˀ, ✳ Cuͤni Smid von Elfingen und vil andˀ erbˀ hofgenossen. ✳ ze urkùnd un̄ wan
ich nùtt eigen insigels hab, so haͧt dˀ obgn̄̄ min hˀre, dˀ hofmeistˀ, von minˀ bett und des gerichtz wegē, als dz gericht und
urteil gebn̄ hett, sin insigel gehn̄kt an disen brief, ✳ doch den obgn̄̄ ùns₎n gnedig₎ froͧwen an allen irn rechtē des egn̄̄
hofes unvˀgriffenlich. ✳ ich, obgn̄̄ Uͦlr₎ Mùntz, hofmeistˀ ꝫcꝭ, vˀgiche also min insigel von bett wegē des obgn̄̄ richters und
von des gerichtz wegen min insigel offenlich habn̄ gehn̄kt an dis₎n brief, ✳ dˀ gebn̄ ist des tages un̄ jar₎ als obbegˀffen ist.
✳
it₎ diser seit ùbˀ ij mattē ī Elfinger ban
die ùns wordē sind vō Buͤrgin Stollē
Konigsf. 570
✳
K
Q 16
Staatsarchiv
AARGAU
430